b'\n_START_ARTICLE_\nJelisaveta av Jugoslavia\n_START_SECTION_\nBakgrunn\n_START_PARAGRAPH_\nJelisaveta er datter av Pavle av Jugoslavia, som var regent i Jugoslavia. Familien m\xc3\xa5tte i eksil til S\xc3\xb8r-Afrika under annen verdenskrig. Hun begynte med sin skolegang i Kenya, og fortsatte den i Storbritannia og Sveits. Ved siden av sitt serbiske morsm\xc3\xa5l behersket hun etterhvert ogs\xc3\xa5 engelsk, fransk, spansk og italiensk.\n_START_SECTION_\nEkteskap og karriere\n_START_PARAGRAPH_\nDen 19. januar 1961 giftet hun seg med den amerikanske tekstilfabrikanten Howard Oxenberg (1919\xe2\x80\x932010). Fra dette ekteskap stammer de to d\xc3\xb8tre Catherine Oxenberg (f\xc3\xb8dt 1961, skuespiller) og Christina (f\xc3\xb8dt 1962). Paret ble skilt i 1966. Hun inngikk et nytt ekteskap den 23. september 1969 med den britiske politiker og senere europaparlamentmedlem Neil Balfour (f\xc3\xb8dt 1944). De fikk s\xc3\xb8nnen Nicholas (f\xc3\xb8dt 1970). Dette ekteskapet br\xc3\xb8t sammen p\xc3\xa5 grunn av Elisabeths forhold til skuespilleren Richard Burton og endte med skilsmisse i 1978. _NEWLINE_Sitt tredje ekteskap inngikk hun den 28. februar 1987 i New York City med Perus tidligere statsminister Manuel Ulloa El\xc3\xadas (1922\xe2\x80\x931992). _NEWLINE_I slutten av 1990 grunnla hun Princess-Elizabeth-stiftelsen for barn fra krigsomr\xc3\xa5der. P\xc3\xa5 dette tidspunkt var det blitt mulig for henne \xc3\xa5 bosette seg i f\xc3\xb8debyen igjen. Den gamle kongelige redidens var blitt konfiskert av det tidligere regime, men den nye regjering var innstilt p\xc3\xa5 \xc3\xa5 gi den tilbake til arvingene, som imidlertid ikke var enige seg i mellom. I 2013 ble det kunngjort at villaen "Crnogorka", i Uzicka-gaten i bydelen Dedinje skulle returneres til prinsesse Jelisaveta. Denne villaen var blitt kj\xc3\xb8pt av prinsesse Olga av Hellas og Danmark i 1940, og tatt av staten i 1947. Det ble etterhvert stilt til rt\xc3\xa5dighet som residens for ambassad\xc3\xb8ren for Montenegro._NEWLINE_Ved presidentskapsvalgene i Serbia i 2004 stilte hun som kandidat, noe som utl\xc3\xb8ste hennes nev\xc3\xb8 Jugoslavias sterke mishag. Hun kom p\xc3\xa5 sjetteplass med 63\xc2\xa0991 stemmer (ca 2\xc2\xa0% av stemmene). Allerede tidligere hadde hun g\xc3\xa5tt inn for det fredelige samliv mwellom golkene i det tidligere Jugoslavia, noe som borgerkrigene da gjorde umulig. Hun gikk ogs\xc3\xa5 inn for avskaffelse av atomv\xc3\xa5pen._NEWLINE_Elisabeth markedsf\xc3\xb8rer to egne parfymemerker og forfatter barneb\xc3\xb8ker.'